Publication: Magyar Közlöny
Issue: MK-2001-96 (Year: 2001, Number: 96)
Era: 1990-2004
Section: a haderő-átalakítás során végrehajtott szervezeti változásokra — a 6/1987. (X. 15.) HM rendelettel kiadott és
Paragraph Index: 151

52. § A Szolgálati Szabályzat a következő 169/B., 169/C. ponttal és alcímmel egészül ki: „A század fegyverzettechnikus 169/B. A század fegyverzettechnikus közvetlenül a századparancsnoknak van alárendelve. A század fegyverzettechnikus felelős a század fegyverzettechnikai eszközeinek és anyagainak technikai állapotáért, technikai kiszolgálások rendszeres és szakszerű végrehajtásáért, az üzembentartási és tárolási rendszabályok maradéktalan betartásáért. 169/C. A század fegyverzettechnikus kötelességei: — megtervezi és megszervezi a technikai kiszolgálásokat és irányítja azok végrehajtását; — az irányadó rendelkezésekben és a századparancsnok által megszabott időközönként darab és gyártási szám szerint ellenőrzi az alegység fegyverzettechnikai eszközeit és anyagait; — szervezi és irányítja az alegységnél meghibásodott fegyverzeti eszközök javításba adását, segítséget nyújt a századnál elvégezhető kisebb javítási feladatok végrehajtásában a kezelőállománynak.”

Source: https://magyarkozlony.hu/hivatalos-lapok/2307349b62c043a4cc05e929ef6beb5a58ba9571/dokumentumok/89a2ab672c27f0b7000e446615c1c461c64c4e4a/letoltes